b'\n_START_ARTICLE_\nH\xc3\xa4rk\xc3\xa4 (El\xc3\xa4inradan merkki)\n_START_PARAGRAPH_\nH\xc3\xa4rk\xc3\xa4 (Taurus) on toinen niist\xc3\xa4 El\xc3\xa4inradan merkeiksi kutsutuista sektoreista, joihin El\xc3\xa4inrata vanhastaan, varsinkin astrologiassa jaetaan. Se k\xc3\xa4sitt\xc3\xa4\xc3\xa4 alueen 30 - 60 astetta kev\xc3\xa4ttasauspisteest\xc3\xa4 it\xc3\xa4\xc3\xa4n. Aurinko saapuu t\xc3\xa4h\xc3\xa4n merkkiin vuosittain suunnilleen 20. huhtikuuta ja siirtyy seuraavaan, Kaksosten merkkiin toukokuun 21. p\xc3\xa4iv\xc3\xa4n aikoihin._NEWLINE_Merkki on saanut nimens\xc3\xa4 H\xc3\xa4r\xc3\xa4n t\xc3\xa4hdist\xc3\xb6st\xc3\xa4, joka 2000 vuotta sitten sattui liki\xc2\xadpit\xc3\xa4en yhteen t\xc3\xa4m\xc3\xa4n merkin kanssa. Maan akselin suunnan kiertymisen eli prekession vuoksi merkit eiv\xc3\xa4t kuitenkaan en\xc3\xa4\xc3\xa4 vastaa saman\xc2\xadnimisi\xc3\xa4 t\xc3\xa4hdist\xc3\xb6j\xc3\xa4, vaan nykyisin H\xc3\xa4r\xc3\xa4n merkki vastaa suunnilleen Oinaan t\xc3\xa4hdist\xc3\xb6\xc3\xa4._NEWLINE_Astrologisten k\xc3\xa4sitysten mukaisesti nimityst\xc3\xa4 h\xc3\xa4rk\xc3\xa4 (tai H\xc3\xa4rk\xc3\xa4) k\xc3\xa4ytet\xc3\xa4\xc3\xa4n varsinkin horoskoopeissa my\xc3\xb6s henkil\xc3\xb6ist\xc3\xa4, jotka ovat syntyneet Auringon ollessa t\xc3\xa4ss\xc3\xa4 merkiss\xc3\xa4.'